Diari Oficial de la Generalitat Valenciana


Sumari del DOGV 7354, del 05-09-2014 (2014/7984)

RESOLUCIÓN de 1 de septiembre de 2014, de la Directora General del Secretariado del Consell y Relaciones con Les Corts, por la que se dispone la publicación del Convenio entre el Ministerio de Educación, Cultura y Deporte y CulturArts Generalitat para regular el suministro de metadatos y previsualizaciones por parte de CulturArts Generalitat al Ministerio de Educación, Cultura y Deporte y, a través de éste, a Europeana, así como el uso de dichos metadatos y previsualizaciones por parte del Ministerio de Educación, Cultura y Deporte y de Europeana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7354

Data del DOGV
:   05-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7984


Data del document
:   01-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓN de 1 de septiembre de 2014, de la Directora General del Secretariado del Consell y Relaciones con Les Corts, por la que se dispone la publicación del Convenio entre el Ministerio de Educación, Cultura y Deporte y CulturArts Generalitat para regular el suministro de metadatos y previsualizaciones por parte de CulturArts Generalitat al Ministerio de Educación, Cultura y Deporte y, a través de éste, a Europeana, así como el uso de dichos metadatos y previsualizaciones por parte del Ministerio de Educación, Cultura y Deporte y de Europeana. [2014/7984]  
El Ministeri d'Educació, Cultura i Esport i CulturArts Generalitat han subscrit, prèvia tramitació reglamentària, el 30 de juliol de 2014, el Conveni per a regular el subministrament de metadades i previsualitzacions per part de CulturArts Generalitat al Ministeri d'Educació, Cultura i Esport i, a través d'este, a Europeana, així com l'ús de les dits metadades i previsualitzacions per part del Ministeri d'Educació, Cultura i Esport i d'Europeana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 852/2014 i que figura com a annex d'esta resolució.  
  
Valencia, 1 de setembre de 2014.- La directora general del Secretariat del Consell i Relacions amb les Corts: Marta Martí Arador.   
  
  
  
Conveni entre el Ministeri d'Educació, Cultura i Esport, i Culturarts Generalitat per a regular el subministrament de metadades i previsualitzacions per part de Culturarts Generalitat al Ministeri d'Educació, Cultura i Esport i, a través d'este, a Europeana, així com l'ús de dites metadades i previsualitzacions per part del Ministeri d'Educació, Cultura i Esport i d'Europeana  
  
A Madrid, a 30 de juliol de 2014  
  
REUNITS  
D'una part, Jesús Prieto de Pedro, director general de Belles Arts i Béns Culturals, d'Arxius i Biblioteques, nomenat per Reial Decret 143/2012, de 13 de gener, actuant en nom i representació del Ministeri d'Educació, Cultura i Esport, en exercici de les competències que li conferix el Reial Decret 257/2012, de 28 de gener, pel qual es desenvolupa l'estructura orgànica bàsica de l'esmentat Ministeri i a l'empara del que disposa l'Orde ECD/465/2012, de 2 de març, de delegació de competències del Ministeri d'Educació, Cultura i Esport.  
  
D'una altra, María José Catalá Verdet, en qualitat de Presidenta de CulturArts Generalitat, ens públic adscrit a la Conselleria d'Educació, Cultura i Esport, amb CIFQ-9655132-J i domicili fiscal a València (CP 46890), plaça de l'Ajuntament, 17, qui intervé en nom i representació del mateix en virtut del Decret 5/2013, de 4 de gener,del Consell, pel qual s'aprova el Reglament d'Organització i Funcionament de CulturArts Generalitat.  
  
MANIFESTEN  
  
I  
  
Europeana és la biblioteca digital pública de la Unió Europea. Europeana té com a objectiu proporcionar accés al patrimoni cultural i científic europeu. Europeana, amb eixe objectiu, du a terme les tasques de recol·lectar, indexar, enriquir i fer accessibles les metadades descriptives i les previsualitzacions dels objectes que formen part de tal patrimoni. Europeana intenta, d'esta manera, beneficiar tant als titulars de tals objectes com al públic en general;  
Europeana només té intenció d'incloure en la seua base de dades metadades i previsualitzacions. El proveïdor de dades té i/o pot crear metadades i previsualitzacions que siguen adequades per a formar part d'esta base de dades. El proveïdor de dades desitja que estes metadades i previsualitzacions (una part d'elles) estiguen disponibles per a esta base de dades davall les condicions d'este conveni.  
En alguns dominis (com els museus) pot ser difícil diferenciar clarament les metadades i els continguts i, en conseqüència, les dades que es remeten a Europeana es denominen metadades per als propòsits d'este conveni.  
És objectiu d'Europeana que totes les metadades de la seua base de dades estiguen disponibles per a la seua reutilització per part de tots els seus proveïdors de dades i del públic en general.  
  
II  
  
L'article 44.1 de la Constitució Espanyola establix que els poders públics promouran i tutelaran l'accés a la cultura, a la que tots tenen dret.  
  
III  
  
L'article 1.b del Reial Decret 257/2012, de 27 de gener, pel qual es desenvolupa l'estructura orgànica bàsica del Ministeri d'Educació, Cultura i Esport (BOE 28.01.2012) establix que li correspon al Ministeri d'Educació, Cultura i Esport la «promoció, protecció i difusió del patrimoni històric espanyol».  
  
IV  
  
El Ministeri d'Educació, Cultura i Esport impulsa i executa, en col·laboració amb la Unió Europea, les comunitats autònomes, amb la resta d'administracions públiques, òrgans de l'Estat i amb tot tipus d'entitats privades, projectes de digitalització d'àmbit supracomunitari consistents en la generació de recursos digitals procedents de la digitalització d'objectes físics integrants del patrimoni històric espanyol i l'assignació de metadades als objectes digitals resultants amb l'objectiu de contribuir-ne a la seua preservació i millorar-ne l'accés als mateixos fent-los accessibles a través d'Internet.  
En conseqüència, el Ministeri d'Educació, Cultura i Esport i CulturArts Generalitat, acorden formalitzar el present conveni de col·laboració conforme a les següents  
  
CLÀUSULES  
  
Primera. Objecte del conveni  
1. El present conveni té com a objecte regular el subministrament de metadades i previsualitzacions per part de CulturArts Generalitat al Ministeri d'Educació, Cultura i Esport i, a través d'este, a Europeana, així com l'ús de dites metadades i previsualitzacions per part del Ministeri d'Educació, Cultura i Esport i d'Europeana.  
2. El Ministeri d'Educació, Cultura i Esport durà a terme la recepció, ús i subministrament de les metadades i previsualitzacions a les que es referix este conveni en el marc del seu projecte Hispana.  
3. Europeana durà a terme la recepció i ús de les metadades i previsualitzacions a les que es referix este conveni en el marc del seu projecte, del mateix nom, Europeana.  
4. Les metadades i previsualitzacions que subministre CulturArts Generalitat (el proveïdor de dades, en avant) procediran dels projectes que figuren en l'annex I al present conveni.  
5. La remissió a Europeana de les metadades i previsualitzacions objecte d'este conveni la durà a terme el Ministeri d'Educació, Cultura i Esport conforme al que establix el conveni que a este efecte ha subscrit tal Ministeri d'Educació,Cultura i Esport amb la Fundació Europeana i que s'adjunta com annex II. Les definicions incloses en tal conveni, en la seua clàusula 1, regixen també per al present conveni.  
  
  
Segona. Provisió de metadades i previsualitzacions  
1. No obstant els requisits mínims dels paràgrafs 2 i 3 d'este clàusula, és a discreció del proveïdor de dades decidir les metadades i previsualitzacions que proporciona al Ministeri d'Educació, Cultura i Esport perquè este, al seu torn, els remeta a Europeana, inclòs el dret a remetre només les metadades i previsualitzacions d'una part del contingut del que ell o els seus proveïdors de dades en són titulars i el dret a remetre només una part de les seues metadades i previsualitzacions o dels seus proveïdors de dades en relació amb un determinat contingut.  
  
2. El proveïdor de dades remetrà les metadades i les previsualitzacions d'acord amb les especificacions sobre les metadades.  
3. El proveïdor de dades posarà la deguda diligència per a proporcionar al Ministeri d'Educació, Cultura i Esport metadades correctes sobre els drets de propietat intel·lectual del contingut, incloent-ne la identificació del contingut que està en el domini públic.  
4. El Ministeri d'Educació, Cultura i Esport col·laborarà amb el proveïdor de dades per a la correcció, actualització i eliminació de les metadades proporcionades pel proveïdor de dades en el termini de trenta (30) dies des de l'última petició.  
  
Tercera. Ús dels metadades  
1. Davall les condicions que establixen els requisits dels paràgrafs 2 i 3 del clàusula 2, el Ministeri d'Educació, Cultura i Esport, i Europeana inclouran les metadades proporcionades pel proveïdor de dades en les bases de dades que mantenen el Ministeri d'Educació, Cultura i Esport, i Europeana i publicaran dites metadades com a part de les seues bases de dades.  
2. El Ministeri d'Educació, Cultura i Esport, i Europeana publicaran totes les metadades, incloses les metadades proporcionades pel proveïdor de dades abans de la data d'entrada en vigor d'este conveni, davall els termes de la Declaració de Domini Públic Universal CC0 1.0 i el proveïdor de dades autoritza a fer-ho pel present. El proveïdor de dades reconeix pel present que renuncia ?fins on permet la legislació aplicable, però no en contravenció amb ella- a tots els drets de propietat intel·lectual de les metadades que hi ha proporcionat i proporcionarà al Ministeri d'Educació, Cultura i Esport i a Europeana.  
  
3. En la mesura que el proveïdor de dades ha proporcionat o proporcionarà al Ministeri d'Educació, Cultura i Esport i a Europeana metadades agregades a partir de tercers o originats per tercers, el proveïdor de dades garantirà que dits tercers autoritzen al Ministeri d'Educació, Cultura i Esport i a Europeana d'acord amb el paràgraf 2 d'este clàusula.  
  
4. Quan es facen disponibles les metadades o qualsevol part de les mateixes davall els termes de la Declaració de Domini Públic Universal CC0 1.0, el Ministeri d'Educació, Cultura i Esport, i Europeana proporcionaran un enllaç a les Directrius d'Ús de les Dades d'Europeana amb la Declaració de Domini Públic Universal CC0 1.0.  
  
5. Quan el Ministeri d'Educació, Cultura i Esport, i Europeana publiquen metadades que puguen ser (en la seua totalitat o en part) atribudes al proveïdor de dades, el Ministeri d'Educació, Cultura i Esport, i Europeana estan obligades a donar l'atribució al proveïdor de dades i a la part o parts referides pel proveïdor de dades per mitjà del camp europeana:dataProvider (o el seu equivalent en l'última versió) de les especificacions sobre les metadades.  
6. En el cas que el Ministeri d'Educació, Cultura i Esport, i Europeana publiquen una traducció o transcripció basada en les metadades proporcionades pel proveïdor de dades, el Ministeri d'Educació, Cultura i Esport, i Europeana identificaran la traducció o transcripció com a tal.  
  
  
Quarta. Ús de les previsualitzacions  
1. No obstant els paràgrafs 2 i 3 d'este clàusula, el Ministeri d'Educació, Cultura i Esport, i Europeana estan autoritzats a permetre l'ús de previsualitzacions als visitants d'hispana.mcu.es i d'Europeana.eu i a tercers d'acord amb els termes especificats pel proveïdor de dades en el camp europeana:rights (o el seu equivalent en una versió posterior) de les especificacions sobre metadades.  
2. El Ministeri d'Educació, Cultura i Esport, i Europeana estan autoritzats a emmagatzemar i publicar en hispana.mcu.es i Europeana.eu totes les previsualitzacions proporcionades pel proveïdor de dades, encara que només en combinació amb les metadades que pertanyen al mateix contingut.  
3. El Ministeri d'Educació, Cultura i Esport, i Europeana estan autoritzats a publicar les URL que apunten a les previsualitzacions junt amb altres metadades, a menys que el proveïdor de dades indique per escrit al Ministeri d'Educació, Cultura i Esport que no ho permet. En eixe cas, el Ministeri d'Educació, Cultura i Esport, i Europeana només utilitzaran les previsualitzacions d'acord amb el paràgraf 2 d'esta clàusula.  
  
4. En la mesura que el proveïdor de dades és el propietari dels drets de propietat intel·lectual de les previsualitzacions que proporciona al Ministeri d'Educació, Cultura i Esport i, a través d'este, a Europeana, el proveïdor de dades concedix pel present a Ministeri d'Educació, Cultura i Esport i a Europeana la llicència per utilitzar eixos drets d'acord amb esta clàusula, sense afectar qualsevol dret moral que poguera veure's afectat per dites previsualitzacions.  
5. En la mesura que el proveïdor de dades haja proporcionat o proporcione al Ministeri d'Educació, Cultura i Esport i, si és el cas a través d'este, a Europeana previsualitzacions que ha agregat a partir de tercers o originades de qualsevol altra manera a partir de tercers, el proveïdor de dades garantix que eixos tercers han autoritzat el proveïdor de dades a què permeta al Ministeri d'Educació, Cultura i Esport i a Europeana dur a terme el que preveuen els paràgrafs 1 i 2 d'este clàusula.  
  
  
Quinta. Duració del conveni  
1. Este conveni entra en vigor en la data de la firma de les parts.  
2. El conveni expirarà el 31 de desembre següent a la data d'entrada en vigor. El conveni es renovarà automàticament per un període d'un any cada 1 de gener, a menys que alguna de la Parts decidisca rescindir-lo per mitjà de notificació per escrit rebuda per l'altra part abans del 30 de setembre d'eixe any.  
  
Sext. Responsabilitat, notificacions i rescissió  
1. El proveïdor de dades ha de posar la deguda diligència per a garantir que l'execució de les clàusules 3 i 4 apartats tercer i quart per part del Ministeri d'Educació, Cultura i Esport, i Europeana no constituïx una acció il·legal respecte a tercers, inclòs, però no limitat a:  
  
a) violació dels drets de propietat intel·lectual de tercers;  
b) infracció de drets derivats de la personalitat, privacitat, publicitat o altres drets; o  
c) infracció de l'orde públic o moral pública (incitació a l'odi, obscenitat, etc.).  
2. En el cas que l'execució per part del Ministeri d'Educació, Cultura i Esport, i Europeana de les clàusules 3 i 4 apartats tercer i quart constituïsca una acció il·legal cap a tercers, el Ministeri d'Educació, Cultura i Esport i, a través d'este, Europeana ajudaran al proveïdor de dades a limitar les conseqüències negatives de la dita acció il·legal sense acceptar, no obstant, cap responsabilitat. Per a dur a terme esta obligació, el Ministeri d'Educació, Cultura i Esport, i Europeana utilitzaran el procediment de notificació i rescissió del paràgraf 3 d'esta clàusula.  
  
3. En el cas que un proveïdor de dades o un tercer notifique al Ministeri d'Educació, Cultura i Esport o a Europeana que considera que l'execució per part del Ministeri d'Educació, Cultura i Esport o d'Europeana de les anteriorment referides clàusules 3 i 4 apartats tercer i quart constituïx una acció il·legal cap a qualsevol de les parts, el Ministeri d'Educació, Cultura i Esport o Europeana decidiran en el termini de cinc dies laborables si considera la notificació (i) sense fonaments, (ii) fàcilment indemnitzable o (iii) subjecta a debat, i el Ministeri d'Educació, Cultura i Esport o Europeana duran a terme el següent:  
  
(i) En el cas que el Ministeri d'Educació, Cultura i Esport o Europeana consideren la notificació sense fonaments, informaran la part notificadora com corresponga.  
(ii) En el cas que el Ministeri d'Educació, Cultura i Esport o Europeana consideren la notificació fàcilment indemnitzable, duran a terme les accions necessàries per a donar fi a la situació il·legal. El Ministeri d'Educació, Cultura i Esport o Europeana informaran sobre la seua decisió tant a la part notificadora com al proveïdor de dades.  
(iii) En el cas que el Ministeri d'Educació, Cultura i Esport o Europeana consideren la notificació subjecta a debat, informaran sobre la seua decisió a la part notifcant i permetran al proveïdor de dades expressar el seu paréixer sobre la seua decisió en el termini de cinc (5) dies laborables comptats des de la data en què el Ministeri d'Educació, Cultura i Esport o Europeana ha emés la seua opinió al proveïdor de dades. A partir de la recepció del paréixer del proveïdor de dades, el Ministeri d'Educació, Cultura i Esport o Europeana decidiran en el termini de cinc (5) dies laborables si és necessària alguna mesura per a posar fi a la situació il·legal. El Ministeri d'Educació, Cultura i Esport o Europeana poden requerir a la part notificadora i, amb posterioritat, al proveïdor de dades més opinions.  
4. Ambdós parts eximiran a l'altra part de qualsevol acció, recurs o reclamació duts a terme per tercers a causa de la no observança de les obligacions establides en este conveni com a conseqüència de l'incompliment per l'altra part de les obligacions previstes en este conveni.  
  
  
Sèptima. Finalització  
1. Qualsevol de les parts podrà rescindir el present conveni en qualsevol moment per incompliment greu o altres incompliments continuats per la part contrària d'alguna de les obligacions exposades en el present per mitjà de notificació escrita, identificant-ne en ella la naturalesa de tal incompliment. La rescissió serà efectiva trenta (30) dies després de la notificació escrita, a menys que durant el període pertinent de trenta (30) dies, la part que haja incorregut en l'incompliment pose solució.  
  
2. Qualsevol de les parts podrà rescindir el present conveni per mitjà de notificació escrita si l'altra part es declara insolvent o en fallida, si el projecte del proveïdor de dades finalitza o si el proveïdor de dades retira o cessa de prestar els seus servicis. La rescissió es farà efectiva trenta (30) dies després de rebre la notificació escrita.  
3. Una vegada rescindit este conveni, el Ministeri d'Educació, Cultura i Esport, i Europeana només estaran obligats a eliminar les metadades i previsualitzacions proporcionades pel proveïdor de dades si el proveïdor de dades sol·licita al Ministeri d'Educació, Cultura i Esport que elimine les metadades i les previsualitzacions. L'eliminació es durà a terme en un termini no superior a 30 dies després que el Ministeri d'Educació, Cultura i Esport, i Europeana hagen rebut la dita petició.  
  
4. La rescissió d'este conveni no afecta cap altre conveni anterior vàlid efectuat entre cada una de les parts amb tercers.  
  
Octava. Diversos  
1. Si algun dels termes del present conveni es declarara nul o inexecutable per un tribunal de la jurisdicció competent, el present document, incloent tots els termes restants, mantindrà la seua plena vigència i efecte com si el terme nul o inexecutable mai haguera estat inclòs.  
  
2. Este conveni substituïx a tots els acords dels proveïdors de dades i/o agregadors de dades firmades per Europeana i el proveïdor de dades abans de la data d'entrada en vigor i totes les metadades i previsualitzacions proporcionades a Europeana pel proveïdor de dades en els termes d'eixos altres acords es consideren, a la data d'entrada en vigor, proporcionats en els termes del present acord.  
3. Este conveni pot complementar-se, esmenar-se o modificar-se només per mutu acord de les parts. Qualsevol modificació proposada pel Ministeri d'Educació, Cultura i Esport o, a través d'este, per Europeana ha de notificar-se per escrit al proveïdor de dades. Al proveïdor de dades se li concediran com a mínim dos mesos a partir de la data de recepció de la notificació per a acceptar el nou acord. Si el proveïdor de dades no accepta les modificacions per escrit en el termini del període permés, es donarà per suposat que les modificacions han sigut rebutjades. Si el proveïdor de dades rebutja les modificacions proposades, el Ministeri d'Educació,Cultura i Esport i, a través d'ell, Europeana té dret a rescindir este acord el 31 de desembre de cada any, havent-lo notificat amb un mes d'antelació.  
  
Novena. Finançament  
Les actuacions previstes en el present conveni no precisen de finançament.  
  
Desena. Comissió de vigilància i seguiment  
Una comissió de vigilància i seguiment del conveni resoldrà els problemes d'interpretació i execució que pogueren plantejar-se i controlarà la seua execució. La comissió constarà de quatre membres nomenats a parts iguals per les persones que subscriuen el conveni. La presidirà un dels membres nomenats en representació del Ministeri d'Educació, Cultura i Esport. Es reunirà a iniciativa de qualsevol dels seus membres quan considere que hi ha problemes d'interpretació o execució del conveni. La comissió ajustarà el seu funcionament a allò que s'ha establit sobre òrgans col·legiats en el títol II, capítol II, de la Llei 30/1992, de 26 de novembre, de Règim jurídic de les administracions públiques i del procediment administratiu comú.  
  
Onzena. Interpretació i jurisdicció  
El present conveni té naturalesa administrativa. Les controvèrsies que puguen sorgir sobre la interpretació, modificació, resolució i efectes que puguen derivar-se del present conveni es resoldran entre les parts, esgotant totes les formes possibles de conciliació per a arribar a un acord amistós extrajudicialSi no n'hi ha serà competent per a conéixer de les qüestions litigioses els òrgans jurisdiccionals de l'orde contenciosa administrativa.  
I en prova de conformitat, se subscriu el present conveni, en lloc i data amunt indicats, en dos exemplars exemplar i a un sol efecte, quedant un d'ells en poder de cada una de les parts.  
  
El director general de Belles Arts i Béns Culturals i d'Arxius i Biblioteques del Ministeri d'Educació, Cultura i Esport: Jesús Prieto de Pedro.  
La presidenta de CulturArts Generalitat Valenciana: M. José Catalá Verdet.  
  
  
  
ANNEX I  
Projectes de què provenen les metadades i previsualitzacions  
  
\* Digitalització de les partitures manuscrites de Salvador Giner que conserven la Societat Coral el Micalet.  
  
  
  
ANNEX II  
  
Acord d'intercanvi de dades d'Europeana  
Les parts  
Fundació Europeana (anteriorment Fundació EDL)  
Adreça: Koninklijke Bibliotheek, Prins Willem-Alexanderhof 5,  
3005HF L'Haia, Països Baixos  
Telèfon: +95 23 509 0724  
URL: www.europeana.eu  
Nom de la persona autoritzada: JiII Cousins  
Lloc en l'organització: directora general  
Telèfon corporatiu: +31 98 258 9284  
Correu electrònic corporatiu: ?bhoR.rvxanuc@bp.vr-  
D'ara en avant: «Europeana»  
I  
??????..  
Adreça:  
Telèfon:  
Correu electrònic:  
URL:  
Nom de la persona autoritzada:  
Lloc en l'organització:  
Telèfon corporatiu:  
Correu electrònic corporatiu:  
  
D'ara en avant: «proveïdor de dades»  
Considerant que:  
a) Europeana té com a objectiu proporcionar accés al patrimoni cultural i científic europeu;  
b) Europeana, amb eixe objectiu, du a terme les tasques de recol·lectar, indexar, enriquir i fer accessibles les metadades descriptives i les previsualitzacions dels objectes que formen part de tal patrimoni,  
c) Europeana intenta, d'esta manera, beneficiar tant als titulars de tals objectes com al públic en general;  
d) Europeana només té intenció d'incloure en la seua base de dades metadades i previsualitzacions;  
e) El proveïdor de dades té i/o pot crear metadades i previsualitzacions que siguen adequades per a formar part d'esta base de dades;  
  
f) El proveïdor de dades desitja que estes metadades i previsualitzacions (una part de) estiguen disponibles per a esta base de dades davall les condicions d'este acord;  
g) En alguns dominis (com els museus) pot ser difícil diferenciar clarament les metadades i els continguts i, en conseqüència, les dades que es remeten a Europeana es denominen metadades per als propòsits d'este acord, i  
h) Europeana desitja que totes les metadades de la seua base de dades estiguen disponibles per a la seua reutilització per part de tots els seus proveïdors de dades i del públic en general.  
Les parts han acordat el següent:  
  
Clàusula 1. Definicions  
CCO 1.0 Universal Public Domain Dedication: The Creative Commons Universal Public Domain Dedication tal com s'ha publicat en http://creativecommons.org/publicdomain/zero/1.0/. La versió de CCO 1.0 Universal Public Domain Dedication que s'ha publicat en la data d'entrada en vigor s'acompanya a este acord com Annex.  
Consell de Proveïdors de Contingut i Agregadors: El Consell d'Europeana, segons el que establix el clàusula 12 de l'Associació d'Europeana.  
Contingut: un objecte físic o digital que forma part del patrimoni cultural o científic europeu, del que és titular, generalment, el proveïdor de dades o un proveïdor de dades del proveïdor de dades.  
Drets de Propietat Intel·lectual: drets de propietat intel·lectual inclosos, encara que no limitats a copyrights, drets relacionats i drets de la base de dades.  
Directrius d'ús de les dades d'Europeana: directrius no vinculants per als usuaris de les dades publicades per Europeana en la Data d'entrada en vigor disponibles en http://www.europeana.eu/portal/data-usage-guide.html  
Domini públic: Continguts, metadades o un altre tema no protegit pels Drets de Propietat Intel·lectual i/o subjecte a la renúncia als Drets de Propietat Intel·lectual.  
Especificacions sobre metadades: La versió més recent de les especificacions sobre metadades publicada per Europeana i disponible en http://europeana.eu/schemas/ en la data d'entrada en vigor  
Europeana.eu: la web d'Europeana, les seus dades i les seues interfícies sense que necessàriament estiga tot publicat davall la URL europeana.eu  
Data d'entrada en vigor: la data en què s'inicia este acord, segons el clàusula 5, paràgraf 1.  
Metadades: informació textual (inclosos els hipervincles) que pot servir per a identificar, trobar, interpretar i/o gestionar el Contingut.  
  
Previsualitzacions: representació auditiva i/o visual del contingut de grandària o duració reduïts, en forma d'una o més imatges, fitxers de text, fitxers d'àudio o fitxers d'imatges en moviment.  
Tercers: Qualsevol persona legal o natural que no és part d'este acord.  
URI: Uniform Resource Identifier, URLs (Uniform Resource Locators) són URIs.  
  
Clàusula 2. Provisió de metadades i previsualitzacions  
1. No obstant els requisits mínims dels paràgrafs 2 i 3 d'este clàusula, és a discreció del proveïdor de dades decidir les metadades i previsualitzacions que proporciona a Europeana, inclòs el dret a remetre només les metadades i previsualitzacions d'una part del contingut del que ell o els seus proveïdors de dades són titulars i el dret a remetre només una part de les seues metadades i previsualitzacions o dels dels seus proveïdors de dades en relació amb un determinat contingut.  
2. El proveïdor de dades remetrà les metadades i les previsualitzacions d'acord amb les especificacions sobre les metadades.  
3. El proveïdor de dades farà tot el que es puga per a proporcionar a Europeana metadades correctes sobre els drets de propietat intel·lectual del contingut, incloent-ne la identificació del contingut que està en el domini públic.  
4. Europeana garantirà que les futures versions de les Especificacions sobre les metadades siguen compatibles amb les Especificacions sobre les metadades vigents en la data d'entrada en vigor. Abans de decidir canvis obligatoris en les Especificacions sobre les metadades, Europeana ha de consultar al Consell de Proveïdors de Contingut i Agregadors.  
5. Europeana col·laborarà amb el proveïdor de dades per a la correcció, actualització i eliminació de les metadades proporcionades pel proveïdor de dades en el termini de trenta (30) dies des de l'última petició.  
  
Clàusula 3. Ús de les metadades  
1. Davall les condicions que establixen els requisits dels paràgrafs 2 i 3 del clàusula 2, Europeana inclourà les metadades proporcionades pel proveïdor de dades en la base de dades que manté Europeana i publicarà dites metadades com a part de la seua base de dades.  
2. Europeana publicarà tots les metadades, incloses les metadades proporcionades pel proveïdor de dades abans de la data d'entrada en vigor, davall els termes de la Declaració de Domini Públic Universal CC0 1.0 i el proveïdor de dades l'autoritza a fer-ho pel present. El proveïdor de dades reconeix pel present que renuncia ?fins on permet la legislació aplicable, però no en contravenció amb ella- a tots els drets de propietat intel·lectual de les metadades que hi ha proporcionat i proporcionarà a Europeana. Si ?d'acord amb la legislació aplicable- la dita renúncia no és legalment vinculant en determinats territoris, s'aplicarà la «Public License Fallback» de la sec. 3 de la Declaració de Domini Públic Universal de CC0 1.0 i les metadades proporcionades pel proveïdor de dades es llicencien no exclusivament, incondicionalment, de manera gratuïta per a tots els tipus d'ús i per a tots els territoris. Per a més detalls sobre renúncia/llicència pública, veja el text de Declaració de Domini Públic Universal CC0 1.0 en la URL mencionada més amunt en el clàusula 1.  
3. En la mesura que el proveïdor de dades ha proporcionat o proporcionarà a Europeana metadades agregades a partir de tercers o originats per tercers, el proveïdor de dades garantirà que dits tercers han autoritzat el proveïdor de dades a autoritzar a Europeana d'acord amb el paràgraf 2 d'este clàusula.  
4. Quan es facen disponibles les metadades o qualsevol part de les mateixes davall els termes de la Declaració de Domini Públic Universal CC0 1.0, Europeana proporcionarà un enllaç a les Directrius d'Ús de les Dades d'Europeana amb la Declaració de Domini Públic Universal CC0 1.0.  
5. Quan Europeana publique metadades que puguen ser (en la seua totalitat o en part) atribuïdes al proveïdor de dades, Europeana està obligada a donar l'atribució al proveïdor de dades i a la part o parts referides pel proveïdor de dades per mitjà del camp europeana:dataProvider (o el seu equivalent en l'última versió) de les especificacions sobre les metadades.  
6. En el cas que Europeana publique una traducció o transcripció basada en les metadades proporcionades pel proveïdor de dades, Europeana identificarà la traducció o transcripció com a tal.  
  
Clàusula 4. Ús de les previsualitzacions  
1. No obstant els paràgrafs 2 i 3 d'este clàusula, Europeana està autoritzada a permetre l'ús de previsualitzacions als visitants d'Europeana.eu i a tercers d'acord amb els termes especificats pel proveïdor de dades en el camp europeana:rights (o el seu equivalent en una versió posterior) de les Especificacions sobre metadades.  
2. Europeana està autoritzada a emmagatzemar i publicar en Europeana.eu totes les previsualitzacions proporcionades pel proveïdor de dades, encara que només en combinació amb les metadades que pertanyen al mateix contingut.  
3. Europeana està autoritzada a publicar les URL que apunten a les previsualitzacions junt amb altres metadades, a menys que el proveïdor de dades indique per escrit a Europeana que no ho permet. En eixe cas, Europeana només utilitzarà les previsualitzacions d'acord amb el paràgraf 2 d'este clàusula.  
4. En la mesura que el proveïdor de dades és el propietari dels drets de propietat intel·lectual de les previsualitzacions que proporciona a Europeana, el proveïdor de dades en concedix pel present a Europeana la llicència per a utilitzar eixos drets d'acord amb esta clàusula, si afectara qualsevol dret moral que pogueren tindre dites previsualitzacions.  
5. En la mesura que el proveïdor de dades haja proporcionat o proporcione a Europeana previsualitzacions que ha agregat a partir de tercers o originades de qualsevol altra manera a partir de tercers, el proveïdor de dades garantix que eixos tercers han autoritzat el proveïdor de dades a què permeta a Europeana dur a terme els paràgrafs 1 i 2 d'este clàusula.  
  
Clàusula 5. Duració de l'acord  
1. Este acord entra en vigor en la data de la firma de les parts.  
2. L'acord expirarà el 31 de desembre següent a la data d'entrada en vigor. L'acord es renovarà automàticament per un període d'un any cada 1 de gener, a menys que alguna de les parts decidisca rescindir-lo per mitjà de notificació per escrit rebuda per l'altra part abans del 30 de setembre d'eixe any.  
  
Clàusula 6. Responsabilitat i notificacions i rescissió  
1. El proveïdor de dades ha de fer tot el que es puga per a garantir que l'execució dels clàusules 3 i 4 per part d'Europeana no constituïx una acció il·legal respecte a tercers, inclòs, però no limitat a:  
a) violació dels drets de propietat intel·lectual de tercers;  
b) infracció de personalitat, privacitat, publicitat o altres drets; o  
  
c) infracció de l'orde públic o moralitat (incitació a l'odi, obscenitat, etc.).  
2. En el cas que l'execució per part d'Europeana dels clàusules 3 i 4 constituïsca una acció il·legal cap a tercers, Europeana ajudarà al proveïdor de dades a limitar les conseqüències negatives de la dita acció il·legal sense acceptar, no obstant, cap responsabilitat. Per a dur a terme esta obligació, Europeana utilitzarà el procediment de notificació i rescissió del paràgraf 3 d'este clàusula.  
3. En el cas que un proveïdor de dades o un tercer notifique a Europeana que considera que l'execució per part d'Europeana dels clàusules 3 i 4 constituïx una acció il·legal cap a qualsevol de les parts, Europeana decidirà en el termini de cinc dies laborables si considera la notificació (i) sense fonaments, (ii) fàcilment indemnitzable o (iii) subjecta a debat, i Europeana durà a terme el següent:  
(i) En el cas que Europeana considere la notificació sense fonaments, informarà la part notificadora com corresponga.  
(ii) En el cas que Europeana considere la notificació fàcilment indemnitzable, durà a terme les accions necessàries per a donar fi a la situació il·legal. Europeana informarà sobre la seua decisió tant a la part notificadora com al proveïdor de dades.  
(iii) En el cas que Europeana considere la notificació subjecta a debat, informarà sobre la seua decisió a la part notifcant i permetrà al proveïdor de dades expressar el seu paréixer sobre la seua decisió en el termini de cinc (5) dies laborables comptats des de la data en què Europeana ha emés la seua opinió al proveïdor de dades. A partir de la recepció del paréixer del proveïdor de dades, Europeana decidirà en el termini de cinc (5) dies laborables si és necessària alguna mesura per a posar fi a la situació il·legal. Europeana pot requerir a la part notificadora i, amb posterioritat, al proveïdor de dades més opinions.  
4. Ambdós parts eximiran a l'altra part de qualsevol acció, recurs o reclamació duts a terme per tercers deguts a la no observança de les obligacions establides en este acord.  
  
Clàusula 7. Finalització  
1. Qualsevol de les parts podrà rescindir el present acord en qualsevol moment per incompliment greu o altres incompliments continuats per la part contrària d'alguna de les obligacions exposades en el present per mitjà de notificació escrita, identificant en ella la naturalesa de tal incompliment. La rescissió serà efectiva trenta (30) dies després de la notificació escrita, a menys que durant el període pertinent de trenta (30) dies, la part que haja incorregut en l'incompliment pose solució.  
  
2. Qualsevol de les parts podrà rescindir el present acord per mitjà de notificació escrita si l'altra part es declara insolvent o en fallida, si el projecte del proveïdor de dades finalitza o si el proveïdor de dades retira o cessa de prestar els seus servicis. La rescissió es farà efectiva trenta (30) dies després de rebre la notificació escrita. La rescissió serà efectiva trenta (30) dies després de la recepció de la notificació escrita.  
  
3. Una vegada rescindit este acord, Europeana només estarà obligada a eliminar les metadades i previsualitzacions proporcionades pel proveïdor de dades si el proveïdor de dades sol·licita a Europeana que elimine les metadades i les previsualitzacions. L'eliminació es durà a terme en un termini no superior a 30 dies després que Europeana haja rebut la dita petició.  
4. La rescissió d'este acord no afecta cap altre acord anterior vàlid efectuat entre cada una de les parts amb tercers.  
  
Clàusula 8. Diversos  
1. Si algun dels termes del present acord es declarara nul o inexecutable per un tribunal de la jurisdicció competent, el present document, incloent tots els termes restants, mantindrà la seua plena vigència i efecte com si el terme nul o inexecutable mai haguera estat inclòs.  
  
2. Este acord substituïx a tots els acords dels proveïdors de dades i/o agregadors de dades firmades per Europeana i el proveïdor de dades abans de la data d'entrada en vigor i totes les metadades i previsualitzacions proporcionades a Europeana pel proveïdor de dades en els termes d'eixos altres acords es consideren, a la data d'entrada en vigor, proporcionats en els termes del present acord.  
3. Este acord pot complementar-se, esmenar-se o modificar-se només per mutu acord de les parts. Qualsevol modificació proposada per Europeana ha de notificar-se per escrit al proveïdor de dades. Al proveïdor de dades se li concediran com a mínim dos mesos a partir de la data de recepció de la notificació per a acceptar el nou acord. Si el proveïdor de dades no accepta les modificacions per escrit en el termini del període permés, es donarà per suposat que les modificacions han sigut rebutjades. Si el proveïdor de dades rebutja les modificacions proposades, Europeana té dret a rescindir este acord el 31 de desembre de cada any, havent-ho notificat amb un mes d'antelació.  
  
4. Este acord està redactat en anglés, idioma que regix tots els documents, notificacions, reunions, processos d'arbitratge i procediments a este respecte.  
5. Este acord es regirà i s'interpretarà de conformitat amb la legislació dels Països Baixos.  
6. Tots els conflictes derivats de o en relació amb el present acord que no puguen solucionar-se de forma amistosa es remetran a un grup mediació del Consell de Proveïdors de Contingut i Agregadors per a un procés de mediació. El resultat del procés de mediació serà vinculant per a les parts.  
Firmat per ambdós parts:  
Data: data:  
Proveïdor de dades: Europeana  
Acord de provisió de dades d'Europeana  
  
  
  
ANNEX 1  
  
En la URL http://creativecommons.org/publicdomain/zero/1.0/deed.es\_ES es troba la traducció al castellà de CC0 1.0 Universal Public  
  
Domain Dedication  
  
  
  
.